Pinin həyatı (film)

Pinin həyatı 2012-ci ildə ABŞ-da çəkilmiş olan macəra-dram filmi. Yann Martel tərəfindən 2001-ci ildə yazılmış olan eyniadlı romanın ekranlaşdırılmasıdır. Rejissoru Enq Li olan və David Magee tərəfindən süjet xəttinin ekanlaşdırılması təmin edilən filmdə baş rolları Suraj Sharma, İrfan Khan, Gérard Depardieu, Tabu və Adil Hussain canlandırılmışdırlar. Filmin süjet xətti 16 yaşlı Piscine Molitor "Pi" Patel adlı oğlanın Richard Parker adlı bir Benqal pələngi ilə Sakit Okeanda xilasedici salda sağ qalmağa çalışmasından bəhs edir. Film 11 nominasiya üzrə Akademiya Mükafatına namizəd olmuşdur.

 Süjet xətti 

Ölkələrini tərk edərkən zooparkdakı heyvanlarını da özləri ilə apararkən Pi və ailəsi gəmidə olarkən gəmi yolda fırtınaya düşərək batır. Gəminin sağ qalan heyəti isə, kaftar, sınıq ayaqlı zebra, oranqutan, Riçard Parker adlı üç yüz kiloluq Benqal pələngi və Pi adlı 16 yaşlı hindistanlı oğlandan ibarətdir. Pi heç bir xilas yolu olmayan bu okeanda zəif qayıqda yanındakı heyvanlarla bərabər sağ qalmaq üçün mübarizə aparır, iti zəkası və zoologiya məlumatları sayəsində qida zəncirinin qurbanına çevrilmir. Pi 227 gün xilasedici qayıqda dənizdə sağ qalmaq üçün mübarizə aparır. Mübarizəsinin axırında isə xilas olur.

 Aktyor heyəti 

 Surac Şarma - 16 yaşlı  Piscine Molitor "Pi" Patel rolunda
 İrfan Xan yetkin Pi rolunda
 Ayuş Tandon - 11/12 yaşlarındakı Pi rolunda
 Qautam Belur - 5 yaşlı Pi rolunda
 Tabu - Pinin anası Gita Patel rolunda
 Adil Hüseyn - Pinin atası Santoş Patel rolunda
 Jerar Depardye - baş aşpaz rolunda
 Po-Çieh Vanq - Tayvanlı dənizçi rolunda
 Rafe Spall - müəllif rolunda
 Şravanthi Sainat - Anandi rolunda, Pinin gənclik eşqi
 Andrea Di Stefano - keşiş rolunda
 Vibiş Sivakumar - Pinin 18/19 yaşlarındakı böyük qardaşı Ravi Patel rolunda
 Məhəmməd Abbas Xəlili - 15 yaşındakı Ravi rolunda
 Ayan Xan - 8 yaşındakı Ravi rolunda

 İstinadlar 
Kateqoriya:Hindistan haqqında filmlər
Kateqoriya:Fransızca filmlər
Kateqoriya:Tamilcə filmlər
Kateqoriya:2012-ci ilin ABŞ filmləri
Kateqoriya:ABŞ-nin 3D filmləri
Kateqoriya:ABŞ-nin macəra dram filmləri